ক্লাব আতলেতিকো ওসাসুনা
ক্লাব আতলেতিকো ওসাসুনা (স্পেনীয় উচ্চারণ: [ˈkluβ atˈletiko osaˈsuna]; সাধারণত এসএ ওসাসুনা অথবা শুধুমাত্র ওসাসুনা নামে পরিচিত) হচ্ছে পামপ্লোনা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯২০ সালের ২৪শে অক্টোবর তারিখে প্রতিষ্ঠিত হয়েছে। এসএ ওসাসুনা তাদের সকল হোম ম্যাচ পামপ্লোনার এল সাদারে খেলে থাকে; যার ধারণক্ষমতা হচ্ছে ১৮,৩৭৫। বর্তমানে এই ক্লাবের ম্যানেজারের দায়িত্ব পালন করছেন হাগোবা আররাসাতে এবং সভাপতির দায়িত্ব পালন করছেন লুইস সাবালসা। বর্তমানে স্পেনীয় রক্ষণভাগের খেলোয়াড় দাভিদ গার্সিয়া সুবিরিয়া এই ক্লাবের অধিনায়কের দায়িত্ব পালন করছেন। ঘরোয়া ফুটবলে, ওসাসুনা এপর্যন্ত ১১টি শিরোপা জয়লাভ করেছে; যার মধ্যে ৪টি সেহুন্দা ডিভিশন শিরোপা এবং ৭টি তেরসেরা ডিভিশন শিরোপা রয়েছে।